TPCH รายได้ไตรมาส 1 โตแตะ 566 ลบ. รับรู้ฯ จ่ายไฟโรงไฟฟ้า 10 แห่ง
TPCH รายได้ขายไฟฟ้าไตรมาส 1/64 โตแตะ 566 ลบ. รับรู้ฯ จ่ายไฟโรงไฟฟ้า 10 แห่ง
TPCH รายได้ขายไฟฟ้าไตรมาส 1/64 โตแตะ 566 ลบ. รับรู้ฯ จ่ายไฟโรงไฟฟ้า 10 แห่ง
7 พ.ค. 2564

บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH รายงานผลการดำเนินงานงวดไตรมาส 1/64 สิ้นสุดวันที่ 31 มี.ค.2564 ดังนี้

โดยผลการดำเนินงานงวดไตรมาสดังกล่าวมีกำไรลดลง เนื่องจากบริษัทฯ มีค่าใช้จ่ายในการบริหารจํานวน 36.9 ล้านบาท เพิ่มขึ้นจากไตรมาสเดียวกนของปีก่อนจำนวน 6.85 ล้านบาท หรือร้อยละ 22.8 และเพิ่มขึ้นจากไตรมาสก่อน จํานวน 3.35 ล้านบาท หรือร้อยละ 10 โดยมีค่าใช้จ่ายส่วนใหญ่เป็นค่าใช้จ่ายเกี่ยวกับเงินเดือนและผลตอบแทนพนักงาน กรรมการ ผู้บริหารค่าใช้จ่ายสาธารณูปโภคเงินสมทบกองทุนพัฒนาพื้นที่รอบโรงไฟฟ้า ค่าเสื่อมราคา ค่าใช้จ่ายในการดําเนินงานอื่นๆ และค่าใช้จ่ายเกี่ยวกบการบริหารงาน เพื่อให้บริษัทสามารถดําเนินงานเป็นปกติ
รวมทั้งบริษัทฯ มีต้นทุนทางการเงินจํานวน 33.26 ล้านบาท เพิ่มขึ้นจากไตรมาสเดียวกนของปีก่อนจํานวน 15.32 ล้านบาท หรือร้อยละ 85.4 และเพิ่มขึ้นจากไตรมาสก่อน จํานวน 6.04 ล้านบาท หรือร้อยละ 22.2 เนื่องจากเป็นต้นทุนทางการเงินของเงินกู้ยืมธนาคารดอกเบี้ยจ่ายจากการกู้ยืมเงินระยะสั้้นในรูปตั๋วแลกเงินและดอกเบี้ยจ่ายสัญญาเช่าการเงิน
อย่างไรก็ตาม บริษัทฯ มีรายได้จากการขายไฟฟ้าจํานวน 566.18 ล้านบาท เพิ่มขึ้นจากไตรมาสเดียวกันของปีก่อนจํานวน 172.82 ล้านบาท หรือร้อยละ 43.9 และเพิ่มขึ้นจากไตรมาสก่อน จํานวน 94.19 ล้านบาท หรือร้อยละ 20 เนื่องมาจากมีโครงการที่ดําเนินการจําหน่ายไฟฟ้าเชิงพาณิชย์ 9 โครงการ และอีก 1 โครงการที่รับรู้รายได้จากการขายไฟฟ้าตามสัดส่วนการถือหุ้น